CELEX: 32021D1744
Language: hr
Date: 2021-09-28 00:00:00
Title: Odluka Vijeća (EU) 2021/1744 od 28. rujna 2021. o utvrđivanju stajališta koje treba zauzeti u ime Europske unije na 15. Općoj skupštini Međuvladine organizacije za međunarodni željeznički prijevoz (OTIF)

4.10.2021   
               
               
                  HR
               
               
                  Službeni list Europske unije
               
               
                  L 351/1
               
            
         ODLUKA VIJEĆA (EU) 2021/1744
         od 28. rujna 2021.
         o utvrđivanju stajališta koje treba zauzeti u ime Europske unije na 15. Općoj skupštini Međuvladine organizacije za međunarodni željeznički prijevoz (OTIF)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 91., u vezi s člankom 218. stavkom 9.,
         uzimajući u obzir prijedlog Europske komisije,
         budući da:
         
                     (1)
                  
                  
                     Unija je pristupila Konvenciji o međunarodnom željezničkom prijevozu od 9. svibnja 1980., kako je izmijenjena Protokolom iz Vilniusa od 3. lipnja 1999. („COTIF”), Odlukom Vijeća 2013/103/EU (1).
                  
               
                     (2)
                  
                  
                     Opća skupština OTIF-a osnovana je u skladu s člankom 13. stavkom 1. točkom (a) COTIF-a („Opća skupština”).
                  
               
                     (3)
                  
                  
                     Unija sudjeluje u Općoj skupštini u skladu s COTIF-om, poslovnikom Opće skupštine i Sporazumom o pristupanju Unije COTIF-u.
                  
               
                     (4)
                  
                  
                     Očekuje se da će Opća skupština na svojoj 15. sjednici koja se treba održati od 28. do 29. rujna 2021. odlučiti o: pripremi dugoročne strategije za OTIF; prijedlogu uredbe o izboru i uvjetima službe glavnog tajnika; prijedlogu spajanja aktivnosti ad hoc odbora za suradnju i radne skupine pravnih stručnjaka u jedinstveni ad hoc odbor za pravna pitanja i međunarodnu suradnju; prijedlogu odluke o praćenju i procjeni pravnih instrumenata OTIF-a; i prijedlozima izmjene poslovnika Opće skupštine.
                  
               
                     (5)
                  
                  
                     Očekuje se da će Opća skupština na toj sjednici također oblikovati stajališta OTIF-a o inicijativi Gospodarske komisije Ujedinjenih naroda za Europu (UNECE) o jedinstvenim propisima za željeznice, a posebno u pogledu dvaju alternativnih pristupa ujednačavanju propisa za željeznice na globalnoj razini
                  
               
                     (6)
                  
                  
                     Primjereno je utvrditi stajalište koje treba zauzeti u ime Unije na 15. Općoj skupštini OTIF-a jer je Unija članica OTIF-a, a odluke koje treba donijeti Opća skupština utječu na funkcioniranje i razvojnu strategiju organizacije.
                  
               
                     (7)
                  
                  
                     Na 15. Općoj skupštini razmotrit će se donošenje pravno obvezujućeg instrumenta kojim bi se regulirali izbori i uvjeti službe glavnog tajnika, koji je jedno od tijela OTIF-a navedenih u članku 13. COTIF-a. Novim instrumentom osigurao bi se sveobuhvatan okvir kojim bi bili obuhvaćeni svi glavni aspekti predmeta (načela odabira, kvalifikacijski kriteriji, poziv na podnošenje prijava, podnošenje i razmatranje prijava, transparentnost, glasanje, uvjeti službe itd.).
                  
               
                     (8)
                  
                  
                     Kad je riječ o strateškom razvoju OTIF-a, glavni tajnik predlaže nastavak i intenziviranje rasprave o nacrtu prijedloga dugoročne strategije za OTIF slijedom savjetovanja organiziranog početkom 2021. Revidirani nacrt prijedloga zatim bi se podnio Općoj skupštini na sljedećoj redovnoj sjednici na razmatranje i donošenje. Od Opće skupštine očekuje se da naloži glavnom tajniku poduzimanje potrebnih mjera u tu svrhu.
                  
               
                     (9)
                  
                  
                     Opća skupština razmotrit će mogućnost spajanja aktivnosti ad hoc odbora za suradnju i radne skupine pravnih stručnjaka u jedinstveni ad hoc odbor za pravna pitanja i međunarodnu suradnju. Napominje se da je institucionalni okvir OTIF-a utvrđen u glavi III. COTIF-a. Na temelju članka 13. stavka 2. COTIF-a Opća skupština može odlučiti privremeno osnovati druge odbore za specifične zadaće. Stoga prijedlog glavnog tajnika o privremenom osnivanju ad hoc odbora za pravna pitanja i međunarodnu suradnju treba razmotriti unutar postojećeg institucionalnog okvira OTIF-a.
                  
               
                     (10)
                  
                  
                     Kako bi se bolje pratila i poboljšala primjena COTIF-a, očekuje se da će Opća skupština donijeti internu odluku o praćenju i procjeni pravnog okvira COTIF-a. Predloženom odlukom provodi se zadaća OTIF-a utvrđena u članku 2. stavku 1. točki (e) COTIF-a da prati primjenu svih pravila i preporuka (pravni instrumenti) uspostavljenih u okviru organizacije. U tu svrhu nacrtom odluke utvrđuju se posebni zahtjevi za glavnog tajnika OTIF-a i za članove OTIF-a, a posebno: glavni tajnik će sustavno provoditi praćenje i procjenu provedbe COTIF-a; tijela OTIF-a imat će pravo pokrenuti praćenje i procjenu primjene određenog pravnog instrumenta u okviru svoje nadležnosti ili njegovih specifičnih odredaba; glavni tajnik moći će pokrenuti praćenje i procjenu bilo kojeg pravnog instrumenta; članovi OTIF-a surađivat će s glavnim tajnikom i dostavljat će sve relevantne informacije za potrebe praćenja i procjene pravnih instrumenata.
                  
               
                     (11)
                  
                  
                     Opća skupština razmotrit će najnoviji razvoj inicijative UNECE-a o jedinstvenim propisima za željeznice i zauzet će stajalište o tom razvoju. Opća skupština posebno može izraziti svoju potporu izradi i donošenju zakona o povezanosti kako bi se olakšao međunarodni željeznički prijevoz robe između Europe i Azije, pod uvjetom da takav zakon o povezanosti nije protivan pravilima COTIF-a. To bi stajalište trebalo iznijeti na 74. sjednici radne skupine UNECE-a za željeznički promet u studenome 2021., koja je stalno tijelo nadležno za odlučivanje o sljedećim koracima inicijative za jedinstvene propise za željeznice.
                  
               
                     (12)
                  
                  
                     Na svojoj 15. sjednici Opća skupština odlučit će i o izmjeni svojeg poslovnika. Donijet će se pročišćena verzija poslovnika koja bi trebala stupiti na snagu prvog dana nakon sjednice.
                  
               
                     (13)
                  
                  
                     Predložene odluke u skladu su s pravom i strateškim ciljevima Unije te bi ih stoga Unija trebala podržati.
                  
               
                     (14)
                  
                  
                     U skladu s Prilogom III. Odluci Vijeća 2013/103/EU priprema sastanaka OTIF-a proširuje se na koordinaciju na licu mjesta. Stoga se manje izmjene ovog stajališta Unije mogu dogovoriti tijekom koordinacije na licu mjesta bez potrebe za daljnjom odlukom Vijeća, posebno kako bi se moglo reagirati na prijedloge i kretanja koji nisu uzeti u obzir u trenutku donošenja ove Odluke,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije na 15. Općoj skupštini Međuvladine organizacije za međunarodni željeznički prijevoz (OTIF) navedeno je u Prilogu.
            Predstavnici Unije na Općoj skupštini mogu dogovoriti manje izmjene stajališta navedenog u Prilogu bez daljnje odluke Vijeća.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 28. rujna 2021.
            
               
                  Za Vijeće
               
               
                  Predsjednica
               
               S. KUSTEC
            
         
         
            (1)  Odluka Vijeća 2013/103/EU od 16. lipnja 2011. o potpisivanju i sklapanju Sporazuma između Europske unije i Međuvladine organizacije za međunarodni željeznički prijevoz o pristupanju Europske unije Konvenciji o međunarodnom željezničkom prijevozu (COTIF) od 9. svibnja 1980., kako je izmijenjena Protokolom iz Vilniusa od 3. lipnja 1999. (SL L 51, 23.2.2013., str. 1.).
      
      
         
            PRILOG
            1.   Uvod
            
            15. Opća skupština Međuvladine organizacije za međunarodni željeznički prijevoz (OTIF) treba se održati od 28. do 29. rujna 2021. Dokumenti sa sastanka dostupni su na internetskim stranicama OTIF-a na sljedećoj poveznici:
            http://extranet.otif.org/fr/?page_id=140
            2.   Stajalište Unije o određenim točkama dnevnog reda
            
            
               1. točka dnevnog reda – Izbor predsjednika i potpredsjednika
            
            
                        Dokument(i):
                     
                     
                        nijedan
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               2. točka dnevnog reda – Donošenje dnevnog reda
            
            
                        Dokument(i):
                     
                     
                        SG-21009-AG 15/2
                     
                  
                        Nadležnost:
                     
                     
                        Unija (podijeljena i isključiva nadležnost), ne dovodeći u pitanje nadležnosti država članica u odnosu na 11. točku dnevnog reda
                     
                  
                        Ostvarivanje prava glasa:
                     
                     
                        Unija, ne dovodeći u pitanje nadležnosti država članica u odnosu na 11. točku dnevnog reda
                     
                  
                        Stajalište:
                     
                     
                        za prihvaćanje nacrta dnevnog reda
                     
                  
               3. točka dnevnog reda – Osnivanje Odbora za verifikaciju mandata
            
            
                        Dokument(i):
                     
                     
                        nijedan
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               4. točka dnevnog reda – Organizacija rada i imenovanje svih odbora za koje se procijeni da su potrebni
            
            
                        Dokument(i):
                     
                     
                        nijedan
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               5. točka dnevnog reda – Status Konvencije i članstva u OTIF-u
            
            
                        Dokument(i):
                     
                     
                        SG-21010-AG15/5
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        nije primjenjivo
                     
                  
                        Stajalište:
                     
                     
                        nema stajališta
                     
                  
               6. točka dnevnog reda – Izbor glavnog tajnika za razdoblje od 1. siječnja 2022. do 31. prosinca 2024.
            
            
                        Dokument(i):
                     
                     
                        ograničena distribucija
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               7. točka dnevnog reda – Dugoročna strategija OTIF-a
            
            
                        Dokument(i):
                     
                     
                        SG-21017-AG 15/7
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Unija
                     
                  
                        Stajalište:
                     
                     
                        Podržati inicijativu glavnog tajnika za razvoj dugoročne strategije za OTIF.
                        Primiti na znanje izvješće glavnog tajnika i uvažiti činjenicu da su komentari koje je Unija iznijela tijekom postupka savjetovanja djelotvorno uzeti u obzir.
                        Podržati prijedlog odluke Opće skupštine:
                        
                                    —
                                 
                                 
                                    da se glavnom tajniku naloži da pripremi revidirani nacrt prijedloga dugoročne strategije za OTIF koji bi se trebao temeljiti na nacrtu poslanom okružnicom SG-21001 (vidjeti Prilog 1. dokumentu SG-21017-AG 15/7) i biti ažuriran u skladu s odgovorom glavnog tajnika na povratne informacije primljene tijekom savjetovanja (dio D dokumenta SG-21017-AG 15/7) i u skladu s rezultatima rasprava na 15. Općoj skupštini, te
                                 
                              
                                    —
                                 
                                 
                                    da se glavnom tajniku naloži da, uz savjetovanje s tijelima OTIF-a, pripremi dugoročnu strategiju za OTIF i podnese je radi donošenja na sljedećoj redovnoj sjednici Opće skupštine koja je zakazana za jesen 2024.
                                 
                              S obzirom na daljnje rasprave o ovom pitanju u okviru OTIF-a Unija namjerava posvetiti pozornost osiguravanju da dugoročna strategija za OTIF bude u skladu sa Strategijom EU-a za povezivanje Europe i Azije te relevantnim ciljevima politike željezničkog prijevoza EU-a, da formulacija dugoročnih strateških ciljeva za OTIF na odgovarajući način obuhvaća ciljeve organizacije i ne dovede do dodavanja novih ciljeva u OTIF-u ili do formuliranja tumačenja postojećih ciljeva kojim se podrazumijeva proširenje nadležnosti OTIF-a, da se potencijalni utjecaj dugoročne strategije na organizaciju i resurse OTIF-a procjenjuje i dokumentira kao dio prijedloga revidiranog nacrta prijedloga, da se strategija, nakon što se donese, provodi prvenstveno uz primjenu postojećih alata i postupaka, kao što je utvrđeno u COTIF-u (program rada, proračun, izvješća uprave, aktivnosti tijela itd.).
                     
                  
                        Napomene:
                     
                     
                        Doprinos Unije savjetovanju organiziranom u pogledu nacrta prijedloga dugoročne strategije za OTIF dostavljen je tajništvu OTIF-a 17. ožujka 2021. i naveden u Prilogu dokumentu SG-21017-AG 15/7. Unija je pozdravila inicijativu, ali je ukazala na to da nacrt strategije nije dovoljno razrađen. Potrebna je dodatna analiza konteksta i rasprava na stručnoj razini. Polazišna točka trebala bi biti analiza postojećeg stanja u međunarodnom željezničkom prijevozu, uključujući prikaz sadašnjih i nadolazećih izazova te razmatranje relevantnih pravnih, gospodarskih, ekoloških i tehnoloških dokaza.
                     
                  
               8. točka dnevnog reda, (a) – Izvješće o aktivnostima ad hoc odbora za suradnju i radne skupine pravnih stručnjaka
            
            
                        Dokument(i):
                     
                     
                        SG-21018-AG 15/8.1
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Unija
                     
                  
                        Stajalište:
                     
                     
                        Primiti na znanje izvješće o aktivnostima ad hoc odbora za suradnju i radne skupine pravnih stručnjaka te prepoznati važnost nastavka i pojednostavnjenja rada tih dvaju tijela.
                        Podržati odluku Opće skupštine o osnivanju ad hoc odbora za pravna pitanja i međunarodnu suradnju, spajajnjem ad hoc odbora za suradnju i radne skupine pravnih stručnjaka.
                        Odobriti predloženi mandat ad hoc odbora za pravna pitanja i međunarodnu suradnju na prvo razdoblje od najviše tri godine te naložiti glavnom tajniku da zaključke i prijedloge ad hoc odbora za pravna pitanja i međunarodnu suradnju podnese nadležnim tijelima iz članka 13. stavka 1. COTIF-a na razmatranje ili odluku.
                     
                  
                        Napomene:
                     
                     
                        U izvješću glavnog tajnika navodi se da su ad hoc odbor za suradnju i radna skupina pravnih stručnjaka djelotvorno ispunili svoje mandate i pokazali svoju vrijednost u kontekstu razvoja propisâ OTIF-a i jačanja međunarodne suradnje. Na svojim četvrtim sjednicama u travnju 2021. ta su dva tijela prihvatila zajednički prijedlog za reorganizaciju svojeg rada u budućnosti, a time i za smanjenje administrativnog opterećenja osnivanjem jedinstvenog ad hoc odbora.
                     
                  
               8. točka dnevnog reda, (b) – Praćenje i procjena pravnih instrumenata
            
            
                        Dokument(i):
                     
                     
                        SG-21019-AG 15/8.2
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Unija
                     
                  
                        Stajalište:
                     
                     
                        Podržati donošenje nacrta odluke o praćenju i procjeni pravnih instrumenata.
                        Podržati odobrenje napomena s objašnjenjem u vezi s nacrtom odluke o praćenju i procjeni pravnih instrumenata.
                     
                  
                        Napomene:
                     
                     
                        Predloženim nacrtom odluke utvrđuju se potrebne pravne odredbe za organizaciju i provedbu politike praćenja i procjene pravnih instrumenata OTIF-a (područje primjene, planiranje i određivanje prioriteta, suradnja, prikupljanje podataka, procjena i daljnje postupanje) u skladu s ciljevima Programa rada OTIF-a.
                     
                  
               8. točka dnevnog reda, (c) – Izmjena poslovnika Opće skupštine u pogledu sudjelovanja i zastupanja (mandati)
            
            
                        Dokument(i):
                     
                     
                        SG-21020-AG 15/8.3
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Unija
                     
                  
                        Stajalište:
                     
                     
                        Podržati donošenje izmjena članaka od 4. do 7. poslovnika Opće skupštine.
                        Podržati odobrenje napomena s objašnjenjem u vezi s člancima od 4. do 7. poslovnika Opće skupštine.
                     
                  
                        Napomene:
                     
                     
                        Radna skupina pravnih stručnjaka pripremila je prijedloge za izmjenu odredaba poslovnika Opće skupštine koje se odnose na mandate u cilju njihova poboljšanja i pojašnjenja.
                     
                  
               8. točka dnevnog reda, (d) – Inicijativa UNECE-a o jedinstvenim propisima za željeznice
            
            
                        Dokument(i):
                     
                     
                        SG-21021-AG 15/8.4
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Države članice
                     
                  
                        Stajalište:
                     
                     
                        Primiti na znanje izvješće glavnog tajnika i zaključke radne skupine pravnih stručnjaka o mogućim pristupima ujednačavanju propisa za željeznice.
                        Složiti se s prijedlogom odluke Opće skupštine:
                        
                                    —
                                 
                                 
                                    da se podrži izrada i donošenje zakona o povezanosti između COTIF-a/CIM-a i SMGS-a kako bi se olakšao međunarodni željeznički prijevoz robe između Europe i Azije, pod uvjetom da taj zakon o povezanosti ne bude protivan Jedinstvenim pravilima za CIM i SMGS-u,
                                 
                              
                                    —
                                 
                                 
                                    da se glavnom tajniku naloži da nastavi sudjelovati u radu UNECE-a na projektu ujednačavanja propisa za željeznice te da se ad hoc odboru za pravna pitanja i međunarodnu suradnju naloži da prati projekt UNECE-a u pogledu ujednačavanja propisa za željeznice te da, prema potrebi, pruža savjete.
                                 
                              Potvrditi odluku donesenu na 13. sjednici kojom Opća skupština zaključuje da mora unaprijed odlučiti o sudjelovanju u pripremi svakog novog teksta o međunarodnom propisima za željeznice čije bi područje primjene i čiji bi ciljevi mogli biti u sukobu ili se djelomično podudarati s područjem primjene COTIF-a i ciljevima OTIF-a.
                     
                  
                        Napomene:
                     
                     
                        Predmet se odnosi na usklađivanje i ujednačavanje propisa za željeznice u međunarodnom prometu u Euroaziji kojim se trenutačno upravlja u okviru dvaju različitih pravnih režima: 1. COTIF-a kojom upravlja OTIF, uključujući Dodatak B „Jedinstveni pravni propisi za ugovor o međunarodnom željezničkom prijevozu robe (CIM)”; 2. Sporazuma o međunarodnom željezničkom prometu (SMGS) kojim upravlja Organizacija za suradnju među željeznicama (OSJD). Cilj inicijative UNECE-a o jedinstvenim propisima za željeznice jest razviti pristup ujednačavanju propisa za željeznice u cilju poboljšanja učinkovitosti i konkurentnosti usluga željezničkog prijevoza robe između Europe i Azije. Stručnjaci iz država članica i Komisije koji su sudjelovali u toj aktivnosti u UNECE-u zagovarali su pragmatičan i postupan pristup, krenuvši, za početak, s mogućim donošenjem „Konvencije o ugovoru o prijevozu na temelju jedinstvenih propisa za željeznice”, koja bi mogla postojati uz relevantna pravila OTIF-a i OSJD-a. Takvim zakonom o povezanosti između COTIF-a/CIM-a i SMGS-a popunila bi se praznina u međunarodnim propisima za međunarodni prijevoz ako se ni Jedinstvena pravila za CIM ni SMGS ne mogu primijeniti na cijelo putovanje (promet između Europe i Azije).
                     
                  
               9. točka dnevnog reda – Pravila o izboru i uvjetima službe glavnog tajnika
            
            
                        Dokument(i):
                     
                     
                        SG-21022-AG 15/9
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        Države članice
                     
                  
                        Stajalište:
                     
                     
                        Podržati donošenje nacrta Uredbe o izboru i uvjetima službe glavnog tajnika. Kad je riječ o članku 5. točki (c) (Kvalifikacijski kriteriji, jezici): nema stajališta Unije.
                        Podržati odobrenje napomena s objašnjenjem o nacrtu Uredbe. Međutim, kad je riječ o dijelovima koji se odnose na članak 5. točku (c) nacrta Uredbe nema stajališta Unije.
                        Podržati donošenje izmjena članaka 10. i 22. poslovnika Opće skupštine i podržati odobrenje napomena s objašnjenjem u vezi s člancima 10. i 22. poslovnika Opće skupštine koji se odnose na izbor i uvjete službe glavnog tajnika. Međutim, kad je riječ o dijelovima koji se odnose na članak 5. točku (c) nacrta Uredbe nema stajališta Unije.
                     
                  
                        Napomene:
                     
                     
                        Za razliku od kvalifikacijskih kriterija koji su se ranije primjenjivali na kandidate za mjesto glavnog tajnika OTIF-a (znanje svih triju radnih jezika OTIF-a i sposobnost jednostavnog i tečnog sastavljanja nacrta dokumenata na jednom od radnih jezika), u predloženoj uredbi izričito se stavlja naglasak na znanje engleskog jezika. Osim toga, potrebno je znanje samo dvaju radnih jezika OTIF-a.
                     
                  
               10. točka dnevnog reda – Izmjena poslovnika Opće skupštine
            
            
                        Dokument(i):
                     
                     
                        SG-21024-AG 15/10
                     
                  
                        Nadležnost:
                     
                     
                        Unija (podijeljena i isključiva nadležnost)
                     
                  
                        Ostvarivanje prava glasa:
                     
                     
                        Unija
                     
                  
                        Stajalište:
                     
                     
                        Podržati donošenje izmjena članaka od 4. do 7. te članaka 10., 22. i 28. poslovnika Opće skupštine i zamjenu poslovnika pročišćenom verzijom navedenom u Prilogu 1. dokumentu SG-21024-AG 15/10.
                        Podržati odobrenje napomena s objašnjenjem u vezi s člancima od 4. do 7. te člancima 10. i 22. poslovnika Opće skupštine i zamjenu napomena s objašnjenjem pročišćenom verzijom navedenom u Prilogu 2. dokumentu SG-21024-AG 15/10.
                     
                  
                        Napomene:
                     
                     
                        Kao što je navedeno u 8. točki, (c), dnevnog reda i u 9. točki dnevnog reda, Opća skupština odlučit će o prijedlozima za izmjenu svojeg poslovnika. Pročišćenu verziju svih izmjena trebalo bi podnijeti Općoj skupštini na razmatranje i donošenje.
                     
                  
               11. točka dnevnog reda – Proračunski okvir
            
            
                        Dokument(i):
                     
                     
                        ograničena distribucija
                     
                  
                        Nadležnost:
                     
                     
                        države članice
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
                        Napomene:
                     
                     
                        U skladu s člankom 4. Sporazuma o pristupanju Unije COTIF-u, „Unija ne doprinosi proračunu OTIF-a i ne sudjeluje u odlukama o tom proračunu.”
                     
                  
               12. točka dnevnog reda – Izvješće o aktivnostima Upravnog odbora u razdoblju od 1. listopada 2018. do 30. rujna 2021.
            
            
                        Dokument(i):
                     
                     
                        ograničena distribucija
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               13. točka dnevnog reda – Izbor Upravnog odbora za razdoblje od 1. listopada 2021. do 30. rujna 2024. (sastav i predsjednik)
            
            
                        Dokument(i):
                     
                     
                        ograničena distribucija
                     
                  
                        Nadležnost:
                     
                     
                        Unija (podijeljena nadležnost)
                     
                  
                        Ostvarivanje prava glasa:
                     
                     
                        države članice
                     
                  
                        Stajalište:
                     
                     
                        nema stajališta
                     
                  
               18. točka dnevnog reda – Donošenje odluka, dodjela mandata, donošenje preporuka i drugih dokumenata Opće skupštine (završni dokument)
            
            
                        Dokument(i):
                     
                     
                        ograničena distribucija
                     
                  
                        Nadležnost:
                     
                     
                        Unija (podijeljena i isključiva nadležnost), ne dovodeći u pitanje nadležnosti država članica u odnosu na 11. točku dnevnog reda
                     
                  
                        Ostvarivanje prava glasa:
                     
                     
                        Unija, ne dovodeći u pitanje nadležnosti država članica u odnosu na 11. točku dnevnog reda
                     
                  
                        Stajalište:
                     
                     
                        Kako je navedeno za relevantne točke dnevnog reda.